વિએના: ઓસ્ટ્રિયાનાં વિએના શહેરમાં દુનિયાની પહેલી સેક્સ સ્કૂલ ખુલી છે. આ સ્કૂલનો દાવો છે કે તેઓ ખુબજ સારા પ્રેમી બનવાનું શીખવશે. જોકે આ સ્કૂલમાં એન્ટ્રી લેવા માટે વિદ્યાર્થીઓએ ભારે રકમ ચુકવવી પડશે. આ સ્કૂલમાં પ્રવેશ મેળવવા માટે વિદ્યાર્થીએ 1400 પાઉન્ડ એટલે કે 1 લાખ 15 હજાર રૂપિયા ચુકવવવા પડશે. સ્વિડનમાં જન્મેલી અને આ સેક્સ સ્કૂલની હેડ મિસ્ટ્રેસ યલ્વા મારિયા થોમ્પસનનું કહેવું છે કે કોઇ પણ જેની ઉંમર 16 વર્ષથી વધુ છે તે અહીં એડમિશન મેળવવા માટે ફોર્મ ભરી શકે છે. તેનાં કહેવા મુજબ, આ દુનિયાની પહેલી સ્કૂલ હશે જ્યાં વિદ્યાર્થીઓને સારા પ્રેમી બનવાનું શિખવવામાં આવશે. આ સ્કૂલમાં થિયરીથી વધુ પ્રેક્ટિકલ પર ધ્યાન આપવામાં આવશે. વિદ્યાર્થીઓને એક હોસ્ટલમાં રાખવામાં આવશે. જેથી તેઓ તેમનાં હોમવર્કનું અભ્યાસ પણ કરી શકે.